**Lidl Srbija povećava plate zaposlenima**

**2. februar, Nova Pazova** - Savremeni trgovinski lanac Lidl Srbija najavljuje da će od nove poslovne godine, koja u Lidlu počinje 1. marta, povećati zarade zaposlenih na svim nivoima. Za zaposlene na poziciji prodavac u 57 Lidl prodavnica širom Srbije, ovo znači povećanje plate od oko 10%.

Od dolaska Lidla u Srbiju, zaposleni ove kompanije imaju konkurentne uslove rada, a pomenuta povećanja dolaze nezavisno od nedavne promene minimalne zarade u Srbiji. Uz to, Lidl Srbija je kao trgovinski lanac, specifičan po tome što zaposlenima na operativnim pozicijama u Prodaji i Logistici prilikom zaposlenja ugovorom unapred garantuje godišnja povećanja zarade do navršene četiri godine na datoj poziciji.

Lidl Srbija svojim zaposlenim osigurava i dodatne benefite, kao što su privatno zdravstveno osiguranje sa uključenim sistematskim pregledom i prigodna davanja povodom važnih datuma (pokloni za decu školskog uzrasta, pokloni deci za Novu godinu, poklon kartice za kupovinu u Lidlu povodom novogodišnjih praznika i sl). Benefiti i svi ostali uslovi koje kompanija Lidl Srbija obezbeđuje svojim zaposlenima svrstavaju je među najpoželjnije poslodavce u Srbiji.

Podsećamo da je nedavno ova kompanija drugi put zaredom dobila evropski prepoznati sertifikat *Top Employers Instituta* (Naj poslodavac), koji stavlja u fokus odnos kompanije prema zaposlenima i izdvaja one koje su u toj oblasti postigle najviše standarde.

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 11.550 prodavnica, kao i više od 200 logističkih centara i skladišta u 30 zemalja sveta.

Lidl je u Srbiji svoje prve prodavnice otvorio u oktobru 2018. godine i trenutno ima 57 prodavnica u 34 grada širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane *Top Employers Institute* za najboljeg poslodavca, Lidl je nosilac sertifikata *„Top Employer Serbia“* i *„Top Employer Europe”* za 2021. i 2022. godinu.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Sara Trajković, RED Communication, Email: [sara.trajkovic@redc.rs](mailto:sara.trajkovic@redc.rs), Mob: +381 65 563 66 08

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)